O Club Baloncesto Peñas Huesca (en aragonés Club Baloncesto Penyas Uesca), conoixito por motius de patrocinio como Levitec Huesca, ye un equipe de baloncesto aragonés d'a ciudat de Uesca. Estió establito en o verano de l'anyo 1977 y constituyito legalment o 24 d'agosto de 1981 como Club Deportivo Peñas Recreativas de Huesca, quan as penyas d'a ciudat s'unioron ta formar un equipe de baloncesto profesional. En a temporada 1977-1978 prencipió a chugar en tercera división y en a temporada 1983-1984 ya chugaba en a Liga ACB.